Olivier Besancenot

Olivier Besancenot (s. 18. huhtikuuta 1974 Levallois-Perret, Hauts-de-Seine, RanskaOlivier Besancenot,  La République des Lettres, viitattu 17.7.2019 ) on ranskalainen vasemmistolainen poliitikko ja Uuden antikapitalistisen puolueen (ransk. Nouveau parti anticapitaliste, NPA) perustaja ja puheenjohtaja. 

Henkilöhistoria ja poliittinen toiminta
Besancenot on opiskellut yliopistossa historiaa ja kirjoittanut muun muassa kolme kirjaa.

Siviiliammatiltaan Besancenot on postinkantaja,Ranskan pomosieppaukset vahvistavat äärivasemmiston asemaa, Yle.fi, uutiset 16.5.2009, viitattu 17.7.2019 mistä hän on saanut lempinimen ”punainen posteljooni”. Hänestä on tullut nopeasti yksi Ranskan suosituimmista poliitikoista, ja hän on erityisesti nuorten äänestäjien suosiossa. 

Besancenot'a pidettiin yhtenä johtavista vastaehdokkaista presidentti Nicolas Sarkozyn ajamalle politiikalle. Besancenot pyrki Ranskan presidentiksi vuoden 2007 presidentin vaaleissa Vallankumouksellisen kommunistisen liiton (Ligue communiste révolutionnaire, LCR) ehdokkaanaRanskaan uusi antikapitalistinen puolue, Yle.fi, uutiset 8.2.2009, viitattu 17.7.2019 ja sai yhteensä 1,5 miljoonaa ääntä, sijoittuen lopulta viidenneksi 4,08 prosentin kannatuksellaan. Aiemmin hän on ollut ehdokkaana vuoden 2002 presidentinvaaleissa.Ehdokkaat vuoden 2002 presidentinvaaleissa, Yl.fi, uutiset 23.4.2002, viitattu 17.7.2019

NPA:n perustamisen yhteydessä lakkautettu LCR kuului neljänteen internationaaliin, trotskilaisten puolueiden maailmanjärjestöön. NPA sen sijaan ei kuulu, eikä Besancenot lue puoluetta trotskilaiseksi. Besancenotia luonnehditaan radikaaliksi vasemmistolaiseksi, ja hän itse sanoo olevansa "vallankumouksellinen" tukeutumatta mihinkään tiukasti oikeaoppiseen poliittiseen linjaan.

 Julkaisut 
 Tout est à nous (2002), Denoël
 Révolution (100 mots pour changer le monde, 2003), Flammarion
 Che Guevara: His Revolutionary Legacy (2009), Monthly Review Press, yhdessä Michael Löwyn kanssa.

Lähteet

Luokka:Ranskalaiset poliitikot
Luokka:Vuonna 1974 syntyneet
Luokka:Elävät henkilöt